CELEX: 32017R1475
Language: et
Date: 2017-01-26 00:00:00
Title: Komisjoni delegeeritud määrus (EL) 2017/1475, 26. jaanuar 2017, keraamiliste reakatusekivide külmakindluse klassifitseerimise kohta standardi EN 1304 alusel vastavalt Euroopa Parlamendi ja nõukogu määrusele (EL) nr 305/2011 (EMPs kohaldatav tekst )

17.8.2017   
            
            
               ET
            
            
               Euroopa Liidu Teataja
            
            
               L 211/1
            
         KOMISJONI DELEGEERITUD MÄÄRUS (EL) 2017/1475,
   26. jaanuar 2017,
   keraamiliste reakatusekivide külmakindluse klassifitseerimise kohta standardi EN 1304 alusel vastavalt Euroopa Parlamendi ja nõukogu määrusele (EL) nr 305/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artikli 27 lõiget 1,
   ning arvestades järgmist:
   
               (1)
            
            
               Kui komisjon ei ole kehtestanud ehitustoodete põhiomaduste toimivusklasse, siis võivad need määruse (EL) nr 305/2011 artikli 27 lõike 2 kohaselt kehtestada Euroopa standardiorganisatsioonid, aga ainult lähtudes läbivaadatud volitusest.
            
         
               (2)
            
            
               Euroopa tootestandard EN 1304 keraamiliste rea- ja erikatusekivide kohta on harmoneeritud nõukogu direktiivi 89/106/EMÜ (2) alusel alates 2005. aastast.
            
         
               (3)
            
            
               Standardi EN 1304 uude versiooni on lisatud keraamiliste reakatusekivide külmakindluse toimivuse uus klassifikatsioon kõnealuse standardi alusel, kui need on mõeldud välistingimustes kasutamiseks. Klassifikatsioon põhineb harmoneeritud hindamismeetodite järk-järgulisel väljatöötamisel ja seega on see samm edasi kõnealuste toodete siseturu konsolideerimise suunas.
            
         
               (4)
            
            
               Kõnealuse uue klassifikatsiooni kehtestamiseks ei ole antud läbivaadatud volitust.
            
         
               (5)
            
            
               Seega tuleks luua uus klassifitseerimissüsteem, mida kasutatakse standardiga EN 1304 hõlmatud toodete jaoks, kui need on mõeldud välistingimustes kasutamiseks,
            
         ON VASTU VÕTNUD KÄESOLEVA MÄÄRUSE:
   Artikkel 1
   Välistingimustes kasutamiseks mõeldud keraamiliste reakatusekivide toimivus, mis on seotud nende külmakindluse põhiomadusega, klassifitseeritakse kooskõlas lisas sätestatud klassifitseerimissüsteemiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. jaanuar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 88, 4.4.2011, lk 5.
   
      (2)  Nõukogu 21. detsembri 1988. aasta direktiiv 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta (EÜT L 40, 11.2.1989, lk 12).
   
      LISA
      Standardiga EN 1304 „Keraamilised rea- ja erikatusekivid. Määratlused ja spetsifikatsioonid“ hõlmatud ja välistingimustes kasutamiseks mõeldud toodete jaoks kehtestatakse külmakindluse põhiomaduse järgmine klassifikatsioon:
      
                   
               
               
                  Klass 1 (150 tsüklit): vähemalt 150 tsüklit. Kui pärast 150 tsüklit ei esine ühelgi reakatusekivil kahjustusi, mida kirjeldatakse standardi EN 539–2:2013 tabelis 1 lubamatuna.
               
            
                   
               
               
                  Klass 2 (90 tsüklit): 90–149 tsüklit. Kui pärast 90 tsüklit ei esine ühelgi reakatusekivil kahjustusi, mida kirjeldatakse standardi EN 539–2:2013 tabelis 1 lubamatuna.
               
            
                   
               
               
                  Klass 3 (30 tsüklit): 30–89 tsüklit. Kui pärast 30 tsüklit ei esine ühelgi reakatusekivil kahjustusi, mida kirjeldatakse standardi EN 539–2:2013 tabelis 1 lubamatuna.